২৬ লক্ষ ভোটারের নাম ম্যাপিং-এ মেলেনি, কী জানাল কমিশন

কলকাতা: ভোটার তালিকার বিশেষ নিবিড় সংশোধন (এসআইআর) শুরু হয়ে গিয়েছে পশ্চিমবঙ্গে। স্পেশাল ইনটেনসিভ রিভিশন নিয়ে রাজ্যে আরও কড়া মনোভাব জাতীয় নির্বাচন কমিশনের (Election Commission)। জাতীয় নির্বাচন কমিশনের তরফে আরও তিনজন আধিকারিককে নিয়োগের স্পেশাল ইনটেনসিভ রিভিশন পরিচালনার জন্য। অন্যান্য রাজ্যের অফিসাররা এর রাজ্যের এসআইআর কাজ পর্যালোচনা করবেন রাজ্যের মুখ্য নির্বাচনী আধিকারিকের তত্ত্বাবধানে। একজন সচিব পর্যায় একজন প্রিন্সিপাল সেক্রেটারি পর্যায়ে এবং একজন আন্ডার সেক্রেটারি পর্যায়ে আধিকারিকরা সিইও দপ্তরে বসে এই কাজ করবেন। মূলত রাজ্যে স্পেশাল ইনটেনসিভ রিভিশন প্রক্রিয়ার উপর নজরদারি করবেন এই তিনজন আধিকারিক। জাতীয় নির্বাচন কমিশনের তরফে জারি করা হয়েছে নির্দেশিকা। জানানো হয়েছে রাজ্যের মুখ্য নির্বাচনী আধিকারিকেও।

নির্বাচন কমিশন সূত্রের খবর, চলতি এসআইআর প্রক্রিয়ায় বুধবার দুপুর পর্যন্ত রাজ্যে ৬ কোটির বেশি এনুমারেশন ফর্ম ডিজিটাইজ়েশন হয়েছে। পরবর্তী পর্যায়ে সেগুলি ম্যাপিংয়ের আওতায় আনা হয়। তাতে দেখা যায় আপাতত রাজ্যের ২৬ লক্ষ ভোটারের নাম শেষ এসআইআরের সঙ্গে ম্যাপিং করানো যাচ্ছে না। এ বার ম্যাপিংয়ে অন্য রাজ্যকেও জুড়ে দেওয়া হয়েছে বলে রাজ্যের মুখ্য নির্বাচনী আধিকারিক (সিইও)-এর দফতর সূত্রে এ কথা জানা গিয়েছে।